ועדת הכספים, כנסת 23, פרוטוקול מספר 42, 2020-05-04 11:00

עודד פורר: אני רוצה לפתוח את הדיון בנושא רביזיה שהגיש חבר הכנסת טיבי, וגם לעדכן את חברי הוועדה.

מיכאל ביטון: האם יהיו הצעות לסדר?

עודד פורר: לא.

מיכאל ביטון: למה?

עודד פורר: כי אין זמן.

עודד פורר: אני רוצה בנושא הרביזיה לומר כמה מילים.

עודד פורר: אנחנו ניהלנו דיון על הקרן בערבות מדינה.

עודד פורר: הקרן בערבות מדינה הלכה ונגמרה לצערי לעסקים שלא בהכרח צריכים את ההלוואה אלא הבנקים כמובן נתנו למי שקל להם, כי ערבות המדינה הייתה קטנה, רק 15%.

אורית פרקש הכהן: לעסקים קטנים או גדולים או כולם?

עודד פורר: קטנים ובינוניים, על זה אני מדבר.

עודד פורר: את הקרן הזו ביקשו להרחיב.

עודד פורר: אישרנו את זה בכפוף לרביזיה שהגישו מספר חברי כנסת.

עודד פורר: שוחחתי איתם אתמול.

עודד פורר: הרביזיה הוגשה בעיקר על כמה וכמה נושאים.

עודד פורר: אחד הנושאים הוא: אנחנו רוצים קרן בערבות שמוגדלת לעסקים בסיכון.

עודד פורר: אתמול שוחח איתי שר האוצר.

עודד פורר: הוא הבטיח שביום שלישי יגיע לכנסת תיקון חוק-יסוד שיגדיל את הסיוע לעסקים ולעצמאים בעוד 15 מיליארד שקל, ובהם הקרן לעסקים בסיכון, שהם כ-50%–60% ערבות מדינה.

עודד פורר: סך כל הקרן יהיה 4 מיליארד שקל.

עודד פורר: בתוך זה יש עוד את ה-6 מיליארד שקל שקראנו עליהם בעיתונים שהבטיחו למי שמחזיר עובדים לעבודה, גם זה יבוא לדיון וחקיקה בוועדה, והרחבות נוספות שיידרשו.

מיכאל ביטון: אנחנו לא מאשרים את זה היום.

עודד פורר: לא, אנחנו הורדנו את הרביזיה.

עודד פורר: אני מדווח על חברי הכנסת שהסכימו להוריד את הרביזיה: חבר הכנסת ברקת, חברת הכנסת מיכל שיר, חבר הכנסת אופיר סופר.

עודד פורר: חבר הכנסת טיבי הגיש כמה רביזיות, גם בעניין הזה וגם בעניין אחר.

עודד פורר: על הנושא הזה הצלחנו להפיס את דעתו אבל יש נושא אחר שלגביו הוא ירצה להציג את הרביזיה שלו עכשיו ואז אנחנו נצביע עליה.

אחמד טיבי: תודה.

אחמד טיבי: זאת רביזיה שהגשתי עם חבריי מנסור עבאס וסמי אבו שחאדה בשם הרשימה המשותפת בגלל אי-שביעות רצוננו ממצב הרשויות המקומיות הערביות.

אחמד טיבי: ארנונה לעסקים לא מכסה את הרשויות הערביות כי שם מדובר בעיקר בארנונה למגורים.

קריאה: הם עכשיו מפגינים פה.

אחמד טיבי: ברגע זה יש הפגנה.

אחמד טיבי: אנחנו עוד מעט נקיים דיון מיוחד בנושא בוועדה.

אחמד טיבי: למרות שנחה דעת הוועדה מן ההודעה של השר כחלון ליושב-ראש הוועדה, ולמרות התוספת של 4 מיליארד שקל לצד הקרן הנוספת של 6 מיליארד שקל למי שמחזיר עובדים, אנחנו לא רוצים לאשר את זה אלא אם נבוא על סיפוקנו בנושא פיצוי הרשויות המקומיות שנסמכות על ארנונה למגורים: רשויות דרוזיות, רשויות ערביות, רשויות בפריפריה – זה לא רק רשויות ערביות.

אחמד טיבי: אגב, הרשויות הערביות מקבלות רק 47 מיליון שקל מתוך 2.8 מיליארד שקל לאחר הצניחה בארנונה.

אחמד טיבי: בנוסף לא נחה דעתנו ואנחנו מאוד לא מרוצים מהטיפול בבקשות שמגישים האזרחים הערבים והעסקים הקטנים הערבים לקבלת מענק או הלוואה.

אחמד טיבי: אנחנו מבקשים נתונים ספציפיים: כמה בקשות הערבים הגישו, כמה נדחו וכמה התקבלו.

אחמד טיבי: תמיד אומרים שאין נתונים כאלה למרות שבאופן גיאוגרפי אפשר לפלח את זה ולתת לנו תשובות.

אחמד טיבי: תודה רבה אדוני.

עודד פורר: תודה.

עודד פורר: מי בעד הרביזיה?

ניר ברקת: אני לא מבין מה הרביזיה, מה הוא אומר.

עודד פורר: הוא הגיש רביזיה על הקרן.

עודד פורר: זה עניין אחר.

עודד פורר: הוא רוצה תקציב לרשויות הערביות.

עודד פורר: יהיה על הנושא הזה דיון בשעה 12.

ניר ברקת: מה זה קשור לנושא?

ניר ברקת: לא הבנתי.

עודד פורר: זו זכותו כחבר כנסת.

אחמד טיבי: אני רוצה להסביר.

אחמד טיבי: חבר הכנסת ניר ברקת שאל שאלה חשובה.

אחמד טיבי: ניר ברקת הוא חבר כנסת חדש.

עודד פורר: ניר, אני מציע שתתפוס את חבר הכנסת טיבי אחר כך והוא יסביר לך.

אחמד טיבי: אסביר לך איך עובדת הכנסת.

אחמד טיבי: על כל דבר שיעלה פה, גם אם מדובר על מחירי ירקות, אני מבקש רביזיה בשל המשבר ברשויות המקומיות.

עודד פורר: תודה.

עודד פורר: מי בעד הרביזיה של חבר הכנסת אחמד טיבי?

מיכאל ביטון: אבל לא הבנו את הרביזיה.

מיכאל ביטון: יש 200 רשויות מקומיות שאין להן ארנונה מתוך 260.

אחמד טיבי: פתאום אתה נציג הפריפריה.

עודד פורר: 3 בעד.

עודד פורר: מי נגד הרביזיה של חבר הכנסת אחמד טיבי?

עודד פורר: 7 מתנגדים.

עודד פורר: בעד – 3

עודד פורר: נמנעים – אין הצעת הרביזיה של חבר הכנסת טיבי לא אושרה.

עודד פורר: הרביזיה לא אושרה.

עודד פורר: נצא לשתי דקות הפסקה ואז נחדש את הדיון.